Paul Hjulstad

Paul Sigvard Hjulstad (født 18. november 1894 på Inderøy, død 25. september 1971) var maler, industriarbeider og ordfører i Inderøy 1946–1947; for Arbeiderpartiet.  

Han gikk på Sund folkehøgskole 1912–13.
Han arbeidet som maler; fra 1935 av hadde han også fast jobb ved Sundnes fabrikker og arbeidet som maler mellom sesongene på fabrikken. 

Han satt i kommunestyret 1923, 1935, og i formannskapet fra 1938. Han var medlem av en rekke kommunale utvalg, og formann i flere av dem. Han var leder av styret for aldersheimen på Straumen 1962–64.
Han hadde også flere verv i fagforeningen ved Sundnes, og i Arbeiderpartiet. Blant annet var han delegat til Arbeiderparti-landsmøtene i 1948, 1949 og 1953.

Han var ugift.

Referanser 

Ordførere i Inderøy
Ap-ordførere i Nord-Trøndelag
Personer fra Inderøy kommune
Fødsler i 1894
Dødsfall i 1971